ช็อก ชายคลั่งพกระเบิด จับ 20 ผู้โดยสารบนรถบัสในยูเครน เป็นตัวประกัน
ชายคลั่งมีอาวุธและระเบิด ก่อเหตุจับผู้โดยสารประมาณ 20 คน บนรถประจำทางคันหนึ่งเป็นตัวประกัน ขณะที่ตำรวจพยายามช่วยเหลือตัวประกัน และได้ยินเสียงปืนดังต่อเนื่องเมื่อ 21 ก.ค.63 เกิดเหตุระทึก ชายในยูเครนคนหนึ่ง มีอาวุธและระเบิด ก่อเหตุจับตัวประกัน-ผู้โดยสารประมาณ 20 คน บนรถโดยสารคันหนึ่ง ที่เมืองลูตสก์ ห่างจากกรุงเคียฟ เมืองหลวงของประเทศยูเครน ประมาณ 250 ไมล์เจ้าหน้าที่ตำรวจยูเครนเผยความคืบหน้าสถานการณ์จับตัวประกันผ่านเฟซบุ๊กว่า ชายคนนี้มีอาวุธและยังมีระเบิด โดยหลังได้รับแจ้งเหตุ เจ้าหน้าที่ตำรวจได้กระจายกำลังล้อมรอบรถโดยสารคันดังกล่าวเพื่อพยายามหาทางช่วยเหลือตัวประกัน ขณะที่จากการตรวจสอบของเจ้าหน้าที่ พบว่า ชายที่ก่อเหตุระทึกได้บ่นวิพากษ์วิจารณ์ระบบต่างๆ ในยูเครนอย่างต่อเนื่องในสังคมออนไลน์ ทว่าเจ้าหน้าที่ยูเครนยังไม่มีการปิดเผยชื่อชายคนนี้แต่อย่างใดด้านประธานาธิบดีโวโลดีมีร์ เซเลนสกี แห่งยูเครน กล่าวว่า คนร้ายได้ก่อเหตุจับตัวประกัน ผู้โดยสารบนรถประจำทางคันนี้ เมื่อช่วงเวลาประมาณ 09.25 น. ของวันอังคารที่ 21 ก.ค. ตามเวลาท้องถิ่น โดยผู้นำยูเครนยังได้เปิดเผยผ่านเฟซบุ๊กว่า ได้ยินเสียงปืนดังต่อเนื่อง รถโดยสารคันนี้ได้รับความเสียหาย และขณะนี้เจ้าหน้าที่พยายามคลี่คลายสถานการณ์เพื่อไม่ให้มีผู้เสียชีวิตหรือบาดเจ็บ.ที่มา : Dailymail
ชายคลั่งมีอาวุธและระเบิด ก่อเหตุจับผู้โดยสารประมาณ 20 คน บนรถประจำทางคันหนึ่งเป็นตัวประกัน ขณะที่ตำรวจพยายามช่วยเหลือตัวประกัน และได้ยินเสียงปืนดังต่อเนื่อง 
ชายคลั่งจับตัวประกัน,จี้รถประจำทาง,จับตัวประกัน,ยูเครน,จับผู้โดยสารเป็นตัวประกัน,ข่าวต่างประเทศ